Senior roka
Návrh na cenu Senior roka
Primátor Hlavného mesta SR Bratilava vyhlasuje výzvu na podanie návrhu na cenu Senior roka, ktorú udelí na slávnostnom galaprograme 12. októbra 2017 v Zrkadlovej sieni Primaciálneho paláca. Ocenenie sa tradične udeľuje v októbri, ktorý je Mesiacom úcty k starší. Návrhy je potrebné posielať v elektronickej forme na mailovú adresu firstname.lastname@example.org alebo v písomnej forme poštou na adresu Magistrát Hl. m. SR Bratislavy, Primaciálne nám. 1, 814 99 Bratislava, príp. priniesť do podateľne magistrátu osobne do 8. septembra 2017. V návrhu je potrebné uviesť:
– meno a kontaktné údaje navrhovaného (dátum narodenia, adresa, telefón, e- mail),
– kontaktné údaje navrhovateľa,
– stručné odôvodnenie podania návrhu s uvedením dosiahnutých úspechov a výsledkov v danej aktivite, v ktorej navrhovaný výrazne reprezentuje mesto v oblasti občiansko-spoločenskej, kultúrnej, športovej, prípadne vedecko-výskumnej, a to aj v seniorskom veku.
Titul Senior roka patrí medzi jedno z najvyšších samosprávnych ocenení. Udeľuje sa Bratislavčanom, ktorí počas aktívneho výkonu profesie prispievali a aj v seniorskom veku prispievajú k rozvoju mesta v niektorej z oblastí, ktoré sú definované
ako kategórie: občianska angažovanosť vo veciach verejných, kultúra, šport, vedaa výskum. Primátor Bratislavy každoročne oceňuje 4
– 6 laureátov, ktorých nominovala verejnosť. Návrh môže podať jednotlivec alebo organizácia – samospráva, kultúrna, športová, alebo vedecká inštitúcia, občianske združenie a pod.